OpenLLM-France/wikimedia huggingface dataset:
# Jonny spielt auf

Jonny spielt auf (títol original en alemany; Jonny comença a tocar) és una òpera en dues parts i onze escenes amb música i llibret d'Ernst Krenek. Va ser estrenada a Leipzig el 10 de febrer de 1927 per Gustav Brecher. L'obra tipifica la llibertat cultural de l'"època daurada" de la República de Weimar.
L'obra va ser traduïda a 18 idiomes. La versió francesa es va estrenar el 21 de juny de 1928 per Désiré-Émile Inghelbrecht amb Hugues Cuénod en el Théâtre des Champs-Élysées.

## Argument

Anita és una cantant que està enamorada del compositor Max i també estima al violinista virtuós Daniello. Jonny, un violinista fascinat pel violí de Daniello, li roba l'instrument.

## Referències

* John Warrack, Guide de l'Opéra éd.Fayard 1986 pàg. 406.

## Enllaços externs

* Notes, discografia i llibret (alemany / espanyol) Kareol
# Luigi Carpaneda

Luigi Carpaneda (Milà, 28 de novembre de 1925 - Milà, 14 de desembre de 2011) fou un tirador d'esgrima italià, especialista en floret, que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on va guanyar la medalla d'or en la prova del floret per equips del programa d'esgrima. Quatre anys més tard, als Jocs de Roma, va disputar dues proves del programa d'esgrima. En la prova del floret per equips guanyà la medalla de plata, mentre en la del floret individual quedà eliminat en sèries.
En el seu palmarès també destaquen dues medalles al Campionat del món d'esgrima, d'or el 1955 i de bronze el 1957. El 1955, a Barcelona, guanyà tres medalles als Jocs del Mediterrani.
Una vegada retirat de l'esgrima es dedicà a la vela, esport on es proclamà campió del món en la categoria de 3/4 de tona el 1982 a Trieste. Fou capità de la selecció italiana que participa cinc vegades a l'Admiral's Cup. Va morir en ser atropellat per un cotxe mentre creuava un carrer a Milà.

## Referències

* 1 2 3 (italià)«Tragica fine di Carpaneda Travolto da un auto a Milano», 14 décembre 2011. [Consulta: 1r gener 2011].
* 1 2 3 4 «Olympedia – Luigi Carpaneda». [Consulta: 31 juliol 2023].
# North Kingsville

North Kingsville és una vila dels Estats Units a l'estat d'Ohio. Segons el cens del 2000 tenia 2.658 habitants.

## Demografia

Segons el cens del 2000, North Kingsville tenia 2.658 habitants, 1.029 habitatges, i 807 famílies. La densitat de població era de 115,3 habitants/km².
Dels 1.029 habitatges en un 33,1% hi vivien nens de menys de 18 anys, en un 66,4% hi vivien parelles casades, en un 8,3% dones solteres, i en un 21,5% no eren unitats familiars. En el 17,4% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,5% tenia menys de 18 anys, un 6,3% entre 18 i 24, un 27,9% entre 25 i 44, un 28,5% de 45 a 60 i un 12,8% 65 anys o més.
L'edat mediana era de 41 anys. Per cada 100 dones de 18 o més anys hi havia 94,2 homes.
La renda mediana per habitatge era de 44.276 $ i la renda mediana per família de 52.417 $. Els homes tenien una renda mediana de 39.479 $ mentre que les dones 26.250 $. La renda per capita de la població era de 23.000 $. Aproximadament el 4,9% de les famílies i el 7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Kingsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- North Kingsville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Leuc

Leuc és un municipi francès de la regió d'Occitània, al departament de l'Aude. El 2021 tenia 837 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 28 gener 2024].
# Hivange

Hivange (en luxemburguès: Héiweng; en alemany: Hivingen) és una vila del municipi de Garnich del districte de Luxemburg al cantó de Capellen. Està a uns 14 km de distància de la Ciutat de Luxemburg.

## Referències

* ↑ «Hivange». [Consulta: 20 setembre 2015].
# Ivan Savitski

Ivan Savitski (en rus Иван Савицкий) (Grozni, 4 de novembre de 1993) és un ciclista rus, professional des del 2012 i actualment a l'equip Gazprom-RusVelo. Combina la carretera amb la pista.

## Palmarès en ruta

* 2014
** Campió de Rússia sub-23 en ruta
* 2015
** 1r a la Volta a Sèrbia i vencedor de 3 etapes
** Vencedor de 2 etapes al Gran Premi de Sotxi
** Vencedor d'una etapa al Tour de Kuban
** Vencedor d'una etapa a la Volta al llac Qinghai
* 2017
** Vencedor d'una etapa a la Volta a Eslovàquia

### Resultats al Giro d'Itàlia

* 2016. 104è de la classificació general
* 2017. Abandona (15a etapa)

## Palmarès en pista

* 2009
** Campió del món júnior en Persecució per equips (amb Konstantin Kuperasov, Víktor Manakov i Matvey Zubov)
** Campió d'Europa júnior en Persecució per equips (amb Konstantin Kuperasov, Víktor Manakov i Matvey Zubov)
* 2012
** Campió d'Europa sub-23 en Persecució per equips (amb Matvey Zubov, Nikolay Zhurkin i Víktor Manakov)
* 2013
** Campió de Rússia en Madison (amb Víktor Manakov)
** Campió de Rússia en Persecució per equips

### Resultats a la Copa del Món

* 2012-2013
** 1r a Aguascalientes, en Persecució per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Josep Alemany

«Josep Alemany» té aquests significats:
* Josep Sadoc Alemany i Conill, O.P. (Vic, Osona, 3 de juliol de 1814 – València, 14 d'abril de 1888) va ser un missioner catòlic i bisbe català, bisbe de Monterrey i primer arquebisbe de San Francisco, Califòrnia.
* Josep Alemany i Borràs, (Blanes, La Selva, 26 de gener de 1868— El Masnou, Maresme, 28 de novembre de 1943) fou un periodista i escriptor català.
* Josep Alemany i Bolufer, (Cullera, 1 de juny de 1866 - Madrid, 26 d'octubre de 1934), filòleg, hel·lenista, lexicògraf i traductor valencià, acadèmic de la Reial Acadèmia de la Història.
* Josep Alemany Bori (Blanes, La Selva, 1895 - Provincetown, Estats Units, 1951) fou un psicòleg i fotògraf català.
* Josep Alemany (músic) (El Pont d'Armentera, Tarragona vers el 1805 - França, [...?]) fou un músic català.
* Josep Alemany (organista) fou organista de Santa Maria de Castelló d'Empúries del segle xvii.
* Josep Alemany i Juvé (1890-1975) fou un arquitecte català.
# Melomys lutillus

Melomys lutillus és una espècie de mamífer rosegador de la família dels múrids. Són rosegadors de petites dimensions, amb una llargada de cap a gropa de 90 a 115 mm, una cua de 110 a 120 mm, peus de 23 a 25,6 mm i orelles de 14,9 a 16 mm. L'espècie és endèmica de l'illa de Nova Guinea, on es troba des del nivell del mar fins a uns 2.200 msnm. Viu en prades, jardins rurals, sabanes i altres àrees alterades per humans.

## Referències

* ↑ Flannery, Tim F. Mammals of New Guinea. Cornell University Press, 1995. ISBN 9780801431494.
* ↑ «Melomys lutillus» (en anglès). Llista Vermella de la UICN. Unió Internacional per a la Conservació de la Natura (UICN).
# Lluís Miret Pastor

Lluís Miret Pastor (Gandia, 1973) és un escriptor i economista valencià. Es va doctorar en Organització d'Empreses per la Universitat Politècnica de València i treballa com a professor titular al Campus de Gandia de la UPV. De 2017 a 2020, va ser director del CEIC Alfons el Vell. Com a escriptor ha guanyat diversos premis com el Premi Les Talúries o el Ciutat d'Alzira de novel·la, el Premi Carmessina de literatura infantil o els premis Mallorca o el Ramon Muntaner de novel·la juvenil.

## Obra

* Una espessa boira blanca (2003, finalista al Premi Ciutat de Burriana)
* La muntanya d'argent (2005)
* Felip Marlowe i la Banda dels Barracons (2007)
* Les valls dels bandolers (2007, Premi Ramon Muntaner de literatura juvenil)
* PQPI Connection (2011, Premi Mallorca de narrativa juvenil)
* Jordi i el tresor de les vint perles (2007. Premi Carmesina de Narrativa Infantil).
* Local hero (2009), novel·la per adults. Premi Les Talúries
* L'ombra del mal (2014), novel·la per adults ambientada al segle xvii, Premi de Novel·la Ciutat d'Alzira
* Les Aventures del Mag Xaviton (2015, Premi de narrativa infantil Vicenta Ferrer Escrivà)
* Vampirs, friquis i tacons d'agulla. Finalista del Premi Bancaixa de literatura juvenil

## Referències

* ↑ http://www.escriptors.cat/node/9608
* ↑ vilaweb
# Nurili

Nurili o Nur-Ili va ser un rei d'Assíria que va governar probablement entre els anys 1485/1480 aC i 1475/1470 aC, segons la cronologia mitjana. La Llista dels reis d'Assíria diu que va governar 12 anys. No apareix esmentat a la "Història sincrònica" (un text babiloni del segle viii aC que fa referència a les relacions entre Babilònia i Assíria durant la dominació cassita).
Va ser fill i successor d'Enlilnasir I i el va succeir el seu fill Aixurxaduni, segons la Llista dels reis d'Assíria.

## Referències

* ↑ «The Assyrian king list». Livius.org. [Consulta: 2 novembre 2021].
* ↑ Baker, Heather D. (ed.). The prosopography of the Neo-Assyrian empire: vol. 2-2: L-N.. Helsinki: Neo-Assyrian Text Corpus Projet, 1998, p. 698. ISBN 9789514581625.

## Bibliografia

* A. Poebel. "The Assyrian King List from Khorsahabad". A: Journal of Near Eastern Studies, 1, 4.
* Assíria
# Leucadendron coniferum

Leucadendron coniferum és una espècie d'angiosperma de la família de les proteàcies (Proteaceae) endèmica de Sud-àfrica.

## Característiques

Té un port més aviat arbustiu i pot arribar fins a 4 metres d'alçada. No sobreviu als incendis, només les llavors sobreviuen. Floreix de l'agost al setembre. Escarabats petits poden actuar de pol·linitzadors. La dispersió de les llavors es produeix pel vent, les llavors són alades les quals s'emmagatzemen en els cons de les plantes femenines. Acostuma a habitar sòls sedimentaris, que han estat arrossegats pel vent i pot créixer de 0 a 300 metres sobre el nivell del mar.

## Reproducció

Com totes les espècies de Leucadendron, és dioica, és a dir, les flors masculines i femenines són produïdes en plantes separades. Les flors estan disposades en caps densos a les puntes de les branques. Les fulles que envolten els caps de les flors es coneixen com a fulles involucrals les quals no canvien de color mentre l'arbre està en flor. Els arbres masculins són més cridaners, les seves flors són més prolífiques, més vistoses, les seves fulles són d'un brillant més argentat i les flors són caps grocs lluents i rodons. En els arbres femenins sembla que costa més trobar-ne les flors, ja que les fulles involucrals amaguen les flors i no són tan brillants. A més les flors semblen que es troben més amunt i costa arribar-hi des de baix. L'època de floració és del setembre a l'octubre.

## Distribució

És una espècie endèmica del litoral de la província del Cap Occidental (Sud-àfrica). Es troba en zones costaneres des de la Península del Cap, passant per Kogelberg, Kleinmond i Groenland fins a les Muntanyes Riu Klein.

## Referències

* ↑ «Leucadendron coniferum a EOL» (en anglès). [Consulta: 10 març 2015].
* ↑ «Leucadendron coniferum a The Plant List» (en anglès). [Consulta: 10 març 2015].
* ↑ «Sunshine Conebushes». [Consulta: 26 juliol 2023].
# Hsamongkham

Hsamongkham o Hsamonghkam (birmà, Thamakan o Thamaingkan) és un estat d'uns 478 km² dels estats Shan, a la regió del Myelat, dins l'estat Shan de Myanmar. És a l'oest de Taunggyi a mig camí entre aquesta ciutat i Kalaw, a la frontera de l'estat Shan. La seva població és majoritàriament Danu (50%). Els Pa-O (Taungthu) són el 25% i els Shan el 15%, i la resta pertany a altres minories. La capital és Awngban, propera a la ciutat de Kalaw a la frontera. La ciutat de Hsamongkham, a l'est d'Awngban, fou l'antiga capital. Era un principat independent tributari del rei de Birmània. El 1886 el cap local va prendre part en la confederació contra els britànics (1886), però després de la victòria britànica va fer ràpida submissió i li fou reconeguda la possessió del territori. El darrer senyor que va governar va abdicar el 1959 i després fou una de la Repúbliques de la unió d'Estats Shan que constituïren l'Estat Shan, amb vocació d'independència, però part de Myanmar.
# Jeroni de Cabanyelles i Gallac

Jeroni de Cabanyelles i Gallac (mort el 1550) fou Governador general de València entre 1524 i 1550 i ambaixador, senyor de Benissanó, Alginet i Bolbait i comanador de Sant Jaume.
Fill del governador de València Lluís de Cabanyelles i de Vila-rasa, fou ambaixador de Ferran el Catòlic amb Lluís XII de França entre 1509 i 1512 per a les qüestions italianes, i a la mort del seu germà Lluís de Cabanyelles i Gallac el 17 de gener del 1524 fou nomenat Governador general de València. Fou conseller de guerra i d'estat de l'emperador Carles i capità de la seva guàrdia. El 1535 acompanyà Carles V a la Jornada de Tunis. A la seva mort el succeí el seu fill Jeroni com a governador.

## Referències

* 1 2 «Jeroni de Cabanyelles i Gallac». Gran Enciclopèdia Catalana. Barcelona: Grup Enciclopèdia Catalana.
* 1 2 Martí Mestre, Joaquim. El Libre de Antiquitats de la Seu de València. Volum 1. Institut Universitari de Filologia Valenciana, 1994, p. 91. ISBN 847826521X.
# Pericoma vestita

Pericoma vestita és una espècie d'insecte dípter pertanyent a la família dels psicòdids que es troba a Europa: França.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ TELA INSECTA - Le réseau de l'entomologie Francophone Arxivat 2016-03-03 a Wayback Machine. (francès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea (anglès)
* ↑ PESI (anglès)
# Jordi Botella Miró

Jordi Botella Miró (Alcoi, 5 de gener de 1958) és professor de llengua i literatura a l'institut Pare Vitòria d'Alcoi, a més de poeta i narrador. Ha escrit novel·les de trama històrica: La caixa negra, Metralla; de tema urbà: Estació terminal, i d'ambient rural: La Sagrada família. Ha col·laborat amb articles en la premsa i ha exercit la crítica literària. Forma part del col·lectiu d'escriptors Salomó Dori, amb els quals va escriure el llibre col·lectiu La vida sexual de Fernando Pessoa, traduït al portuguès.

## Obres
### Narrativa

* La vida sexual de Fernando Pessoa (1995), llibre col·lectiu
* La Sagrada Família (1997).
* Carta als reis (1998)
* Estació terminal (2000)
* La caixa negra (2002)
* Èxit (2003)
* Llibre d'escolaritat (2005), llibre col·lectiu
* Tres viatges (2005)
* Metralla (2021)

### Poesia

* Archipiélago (1978)
* Bolero (1983)
* Cobles vallesanes (1985)
* Disciplina (1990)

### Crítica literària

* El temps d'un poble (1986)
* El sainet fester (1995)

## Referències

* ↑ Espinós, Ximo. «Una novel·la totalitzadora: 'Metralla', de Jordi Botella». La Veu dels Llibres, 28-08-2021 [Consulta: 19 agost 2023].
* ↑ Rodríguez-Castelló, Manel «Història, novel·la i veritat». Núvol, 24-06-2021 [Consulta: 19 agost 2023].
* ↑ «Jordi Botella». Biblioteca Virtual Miguel de Cervantes. [Consulta: 19 agost 2023].

## Enllaços externs

* Jordi Botella a Qui és qui Arxivat 2011-11-15 a Wayback Machine.
# Melomys rubicola

Melomys rubicola és una espècie de mamífer rosegador de la família dels múrids. És endèmic de Bramble Cay, un cai situat en aigües australianes de l'estret de Torres. Es tracta d'un animal nocturn. Està amenaçat per l'erosió i l'efecte dels fenòmens meteorològics sobre el cai que habita. De fet, no se n'ha observat cap exemplar des del 2009 i un informe publicat el 2016 arribà a la conclusió que l'espècie s'havia extingit. Si es confirmés aquesta circumstància, es tractaria de la primera espècie de mamífer a extingir-se a causa del canvi climàtic antropogènic.

## Referències

* ↑ Leary, T. et al. Melomys rubicola. UICN 2008. Llista Vermella d'espècies amenaçades de la UICN, edició 2008, consultada el 14 juny 2016.
* ↑ Gynther, I.; Waller, N.; Leung, L. K.-P. «Confirmation of the extinction of the Bramble Cay melomys Melomys rubicola on Bramble Cay, Torres Strait: results and conclusions from a comprehensive survey in August–September 2014» (en anglès). Universitat de Queensland, 2016. Arxivat de l'original el 2016-06-14. [Consulta: 14 juny 2016].
* ↑ Slezak, M. «Revealed: first mammal species wiped out by human-induced climate change» (en anglès). The Guardian, 14-06-2016.
* ↑ «MALES NOTÍCIES: S'extingeix el primer mamífer del planeta per culpa del canvi climàtic». Catalunya Diari. [Consulta: 22 febrer 2019].
# Lluís Miró i Doñate

Lluís Miró i Doñate (Barcelona, 3 de març, 1913 - Barcelona, 15 de setembre, 1991) fou un futbolista i entrenador de futbol català.

## Trajectòria

Fou porter del FC Barcelona durant la post-guerra, essent habitualment el suplent de Joan Josep Nogués.
Posteriorment fou un destacat entrenador. Dirigí a clubs com el València CF, Sevilla FC i també el FC Barcelona, on fou el primer entrenador d'Enric Llaudet però fou, més tard, substituït per Ladislau Kubala. També dirigí amb èxit a l'Olympique de Marsella i l'AS Roma, acabant aquesta etapa amb el CD Málaga. Posteriorment fou president del Col·legi Català d'Entrenadors.

## Palmarès

* Copa d'Espanya: 1942

## Referències

* ↑ Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434
* ↑ http://www.cesabadell.cat/entrenadors.asp Arxivat 2013-05-10 a Wayback Machine.
* ↑ http://hemeroteca.elmundodeportivo.es/preview/1989/11/29/pagina-67/1248848/pdf.html
* ↑ «Luis Miró Doñate». Sevilla FC. Arxivat de l'original el 2009-01-29. [Consulta: 9 abril 2008].

## Enllaços externs

* Perfil com a entrenador Arxivat 2011-07-20 a Wayback Machine.
* Perfil a om1899.com Arxivat 2008-07-19 a Wayback Machine.
* Article a Mundo Deportivo
* Perfil a Mundo Deportivo
* Diccionari del Barça. Antoni Closa, Jordi Blanco. Diccionaris de l'Enciclopèdia.
# Llac Luodis

El llac Luodis és el sisè llac més gros de Lituània. Està situat al nord-est del país, al districte municipal de Zarasai, a 11 km. de Visaginas. Disposa de dues grans illes i té la ciutat de Salakas molt a prop seu.
# Hrísey

Hrísey és una petita illa de la costa nord d'Islàndia, situada aproximadament 35 quilòmetres al nord d'Akureyri, a Eyjafjörður. Des del 2004 forma part del municipi d'Akureyri, ja que anteriorment havia estat un municipi per dret propi.
L'illa té una superfície total de 7,67 km², amb 7,5 km de llargada per 2,5 km d'amplada al punt més ample, al sud. És la segona illa més gran de la costa d'Islàndia, després de Heimaey a Vestmannaeyjar. Té una població d'unes 120 persones i ha estat habitada contínuament des de la colonització d'Islàndia. L'illa està connectada amb el continent mitjançant un servei de ferri fins a Árskógssandur.
Històricament l'illa va ser utilitzada com a base per a la indústria pesquera, primer per noruecs i suecs, i després per islandesos, i a finals del segle XIX va albergar una fàbrica de salaó. La sobrepesca a les aigües islandeses va provocar un fort descens de la indústria pesquera als anys seixanta i la darrera planta de congelació de peixos va tancar el 1999.
Més recentment ha esdevingut una reputada destinació d'observació d'aus. La part nord de l'illa és una reserva natural de propietat privada i és prohibida la caça en tota l'illa. Entre les quaranta espècies d’ocells de l’illa destaquen la perdiu blanca, el xatrac àrtic i l'èider.

## Enllaços externs

* Web de l'illa (anglès)

## Referències

* ↑ «Reykjavic - The islands of Eyjaforour | Footprint Guides», 22-04-2005. Arxivat de l'original el 2005-04-22. [Consulta: 6 desembre 2020].
* ↑ «English < Hrísey < akureyri.is», 18-02-2007. Arxivat de l'original el 2007-02-18. [Consulta: 6 desembre 2020].
* ↑ Editorial. «The Birds in Hrísey» (en anglès americà), 11-02-2020. [Consulta: 6 desembre 2020].
# Papagai de Timor

El papagai de Timor (Aprosmictus jonquillaceus) és una espècie d'ocell de la família dels psitàcids que habita els boscos de l'illa de Timor, Roti i Wetar, a les illes Petites de la Sonda.
# Luuka Jones

Luuka Jones (Tauranga, 18 d'octubre de 1988) és una esportista neozelandesa que competeix en piragüisme en la modalitat de eslalon.
Va participar en els Jocs Olímpics de Rio de Janeiro 2016, obtenint una medalla de plata en la prova de K1 individual.

## Palmarès internacional

Jocs Olímpics :
| Any | Lloc | Medalla | Competició |
| 2016 | Rio de Janeiro ( Brasil) | 2 | K1 individual |

## Referències

* ↑ «Luuka Jones» Arxivat 2012-10-23 a Wayback Machine. en Sports-reference.com (SR/Olympic Sports) (anglès)
* ↑ «Luuka Jones» en Canoeresults.eu (anglès)

## Enllaços externs

* «Luuka Jones». Olympics at Sports-Reference.com. Sports Reference LLC. Arxivat 2012-10-23 a Wayback Machine.
# Nurit Peled-Elhanan

Nurit Peled-Elhanan (Jerusalem, Israel 1949) és una activista pacifista i filòloga israeliana, professora universitària.

## Biografia

Va néixer el 1949 filla de Matti Peled, un general de l'Exèrcit israelià que, després de la Guerra dels Sis Dies, va protestar contra la política d'assentaments del govern israelià. Va estudiar literatura en la Universitat Hebrea de Jerusalem, a on actualment és professora de literatura comparada.

## Activisme social

Després de perdre la seva filla de 14 anys en un atemptat suïcida palestí el 4 de setembre de 1997 va fundar una organització de famílies israelianes i palestines víctimes de la violència, una associació que no fa distinció entre la violència d'un grup o d'un altre, sinó que uneix esforços per aconseguir la pau a Israel i Palestina.
L'any 2001 fou guardonada, juntament amb el palestí Izzat Ghazzawi i l'angolès Dom Zacarias Kamwenho, amb el Premi Sàkharov per la Llibertat de Consciència concedit pel Parlament Europeu.
En 2010 va formar part del grup impulsor del Tribunal Russell sobre Palestina.

## Referències

* ↑ Sherwood, Harriet «Academic claims Israeli school textbooks contain bias». The Guardian, 07-08-2011 [Consulta: 22 novembre 2017].
# Le Samyn 2020

Le Samyn 2020 fou la 52a edició de la cursa ciclista Le Samyn. Es va disputar el 3 de març de 2020 sobre un recorregut de 201,9 km. La cursa formava par del calendari UCI Europa Tour 2020 amb una categoria 1.1.
El vencedor final fou el francès Hugo Hofstetter (Israel Start-Up Nation), que s'imposà a l'esprint en l'arribada a Dour a Aimé De Gendt (Circus-Wanty Gobert) i David Dekker (SEG Racing Academy).

## Equips

Vint-i-cinc equips prenen part en la cursa: sis WorldTeams, deu equips continentals professionals i nou equips continentals :

## Classificació final

Font: ProCyclingStats :

## Referències

* ↑ «Hugo Hofstetter es el campeón de la Le Samyn 2020». esciclismo.com [Consulta: 3 març 2020].

## Enllaços externs

* Web oficial Arxivat 2011-07-27 a Wayback Machine. (francès)
# Himeri (general)

Himeri (en llatí Himerius, en grec antic Ἱμέριος) va ser un general d'origen traci que va servir a l'exèrcit romà d'Orient de l'emperador Justinià I.
Apareix esmentat a les lluites que es van produir a Àfrica contra els vàndals i més tard apareix a Rhegium a Itàlia, segons diu l'historiador Procopi.

## Referències

* ↑ Procopi. Història de les guerres, IV, 23
* ↑ Smith, William (ed.). «Himerius». A Dictionary of Greek and Roman biography and mythology. [Consulta: 1r agost 2022].